title: 2010/274/PESC: Decizia 2010/274/PESC a Consiliului din 12 mai 2010 de modificare și de prelungire a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)

text:
               13.5.2010

               RO

               Jurnalul Oficial al Uniunii Europene

               L 119/22

         DECIZIA 2010/274/PESC A CONSILIULUI
   din 12 mai 2010
   de modificare și de prelungire a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28 și articolul 43 alineatul (2),
   întrucât:

               (1)

               La 25 noiembrie 2005, Consiliul a adoptat Acțiunea comună 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (1).

               (2)

               La 10 noiembrie 2008, Consiliul a adoptat Acțiunea comună 2008/862/PESC (2) de modificare a Acțiunii comune 2005/889/PESC și de prelungire a acesteia până la 24 noiembrie 2009.

               (3)

               La 20 noiembrie 2009, Consiliul a adoptat Acțiunea comună 2009/854/PESC (3) de modificare a Acțiunii comune 2005/889/PESC și de prelungire a acesteia până la 24 mai 2010.

               (4)

               EU BAM Rafah ar trebui să fie prelungită din nou, până la 24 mai 2011, pe baza mandatului său actual.

               (5)

               Este necesar să se fixeze suma de referință financiară destinată acoperirii cheltuielilor aferente EU BAM Rafah pentru perioada 25 mai 2010-24 mai 2011,

         ADOPTĂ PREZENTA DECIZIE:
   Articolul 1
   Acțiunea comună 2005/889/PESC se modifică după cum urmează:

               1.

               Articolul 2 primul paragraf se înlocuiește cu următorul text:
               „Scopul EU BAM Rafah este asigurarea prezenței unui terț în punctul de trecere Rafah pentru a contribui, în colaborare cu eforturile de construcție instituțională ale Uniunii, la deschiderea punctului de trecere Rafah și crearea unui climat de încredere între guvernul israelian și Autoritatea Palestiniană.”;

               2.

               Articolul 4a alineatul (2) se înlocuiește cu următorul text:
               „(2)   Comandantul operației civile exercită comanda și controlul la nivel strategic asupra EU BAM Rafah sub controlul politic și conducerea strategică a Comitetului politic și de securitate (COPS) și sub autoritatea generală a Înaltului Reprezentant al Uniunii pentru afaceri externe și politica de securitate (ÎR).”;

               3.

               Articolul 5 alineatul (1) se elimină, iar alineatele rămase se renumerotează în mod corespunzător;

               4.

               Articolul 8 alineatul (1) se înlocuiește cu următorul text:
               „(1)   În cazul în care este necesar, statutul personalului EU BAM Rafah, inclusiv, după caz, privilegiile, imunitățile și garanțiile suplimentare necesare realizării și bunei funcționări a EU BAM Rafah, face obiectul unui acord care se încheie în conformitate cu procedura prevăzută la articolul 218 din Tratatul privind funcționarea Uniunii Europene.”;

               5.

               La articolul 9, alineatele (3) și (4) se înlocuiesc cu următorul text:
               „(3)   Comandantul operației civile, sub controlul politic și conducerea strategică a COPS și sub autoritatea generală a ÎR, este comandantul misiunii EU BAM Rafah la nivel strategic și, în această calitate, emite instrucțiuni pentru șeful misiunii și îi oferă acestuia consultanță și asistență tehnică.
               (4)   Comandantul operației civile raportează Consiliului prin intermediul ÎR.”;

               6.

               Articolul 10 alineatul (1) se înlocuiește cu următorul text:
               „(1)   Sub autoritatea Consiliului, COPS exercită controlul politic și conducerea strategică a misiunii. Consiliul autorizează COPS să adopte deciziile relevante în acest sens, în conformitate cu articolul 38 din tratat. Autorizarea în cauză include competența de numire a unui șef al misiunii, la propunerea ÎR, și competența de modificare a OPLAN. De asemenea, include competențele de luare a unor decizii ulterioare privind numirea șefului misiunii. Competențele decizionale cu privire la obiectivele și încheierea misiunii revin în continuare Consiliului.”;

               7.

               Articolul 11 alineatul (4) se înlocuiește cu următorul text:
               „(4)   Modalitățile privind participarea statelor terțe fac obiectul unui acord care se va încheia în conformitate cu procedurile menționate la articolul 218 din Tratatul privind funcționarea Uniunii Europene. În cazul în care UE și un stat terț au încheiat un acord privind instituirea unui cadru pentru participarea respectivului stat terț la operațiile UE de gestionare a crizelor, dispozițiile unui asemenea acord se aplică în contextul EU BAM Rafah.”;

               8.

               Articolul 13 alineatul (1) se înlocuiește cu următorul text:
               „(1)   Suma de referință financiară destinată acoperirii cheltuielilor aferente misiunii în perioada 25 mai 2010-24 mai 2011 este de 1 950 000 EUR.”;

               9.

               Articolul 14 alineatul (1) se înlocuiește cu următorul text:
               „(1)   Consiliul și Comisia asigură, fiecare în conformitate cu competențele sale, armonizarea dintre punerea în aplicare a prezentei acțiuni comune și acțiunea externă a Uniunii, în conformitate cu articolul 21 alineatul (3) din tratat. Consiliul și Comisia cooperează în acest sens.”;

               10.

               Articolul 15 se înlocuiește cu textul următor:
               „Articolul 15
               Comunicarea informațiilor clasificate
               (1)   ÎR este autorizat să comunice statelor terțe asociate la prezenta acțiune comună, după caz și în conformitate cu necesitățile operaționale ale misiunii, informații și documente UE clasificate până la nivelul «RESTRÂNS UE», generate în scopul misiunii, în conformitate cu regulamentul de securitate al Consiliului.
               (2)   În eventualitatea unei necesități operaționale precise și imediate, ÎR este, de asemenea, autorizat să comunice autorităților locale informații și documente UE clasificate până la nivelul «RESTRÂNS UE», generate în scopul misiunii, în conformitate cu regulamentul de securitate al Consiliului. În toate celelalte cazuri, asemenea informații și documente se comunică autorităților locale în conformitate cu procedurile adecvate nivelului de cooperare dintre acestea și Uniunea Europeană.
               (3)   ÎR este autorizat să comunice statelor terțe asociate la prezenta acțiune comună și autorităților locale documente UE neclasificate privind deliberările Consiliului asupra misiunii, reglementate de obligația secretului profesional în temeiul articolului 6 alineatul (1) din regulamentul de procedură al Consiliului (4).

               11.

               Articolul 16 paragraful al doilea se înlocuiește cu următorul text:
               „Aceasta expiră la 24 mai 2011.”;

               12.

               Articolul 17 se înlocuiește cu textul următor:
               „Articolul 17
               Revizuire
               Prezenta acțiune comună se revizuiește până la 15 aprilie 2011.”;

               13.

               Articolul 18 paragraful al treilea se elimină.

         Articolul 2
   Prezenta decizie intră în vigoare la data adoptării.

      Adoptată la Bruxelles, 12 mai 2010.

            Pentru Consiliu

            Președintele

         M. Á. MORATINOS

      (1)  JO L 327, 14.12.2005, p. 28.

      (2)  JO L 306, 15.11.2008, p. 98.

      (3)  JO L 312, 27.11.2009, p. 73.

      (4)  Decizia Consiliului 2009/937/UE din 1 decembrie 2009 de adoptare a regulamentului său de procedură (JO L 325, 11.12.2009, p. 35).”;


title: Decizia (PESC) 2015/876 a Consiliului din 5 iunie 2015 de modificare a Deciziei 2014/119/PESC privind măsuri restrictive îndreptate împotriva anumitor persoane, entități și organisme având în vedere situația din Ucraina

text:
               6.6.2015

               RO

               Jurnalul Oficial al Uniunii Europene

               L 142/30

         DECIZIA (PESC) 2015/876 A CONSILIULUI
   din 5 iunie 2015
   de modificare a Deciziei 2014/119/PESC privind măsuri restrictive îndreptate împotriva anumitor persoane, entități și organisme având în vedere situația din Ucraina
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 5 martie 2014, Consiliul a adoptat Decizia 2014/119/PESC (1).

               (2)

               La 5 martie 2015, Consiliul a adoptat Decizia (PESC) 2015/364 (2), care prevede că măsurile restrictive prevăzute în Decizia 2014/119/PESC se aplică până la 6 martie 2016 în ceea ce privește paisprezece persoane și, până la 6 iunie 2015, în ceea ce privește patru persoane.

               (3)

               În ceea ce privește una dintre cele patru persoane, aplicarea măsurilor restrictive ar trebui prelungită până la 6 octombrie 2015, iar expunerea de motive referitoare la aceasta ar trebui să fie actualizată.

               (4)

               În ceea ce privește alte două dintre cele patru persoane, aplicarea măsurilor restrictive ar trebui prelungită până la 6 martie 2016, iar expunerea de motive referitoare la aceasta ar trebui să fie actualizată.

               (5)

               Decizia 2014/119/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Articolul 5 din Decizia 2014/119/PESC se înlocuiește cu următorul text:

      „Articolul 5
      Prezenta decizie intră în vigoare la data publicării în Jurnalul Oficial al Uniunii Europene.
      Prezenta decizie se aplică până la 6 martie 2016. Măsurile prevăzute la articolul 1 se aplică în ceea ce privește rubrica nr. 10 din anexă până la 6 octombrie 2015.
      Prezenta decizie se reexaminează permanent. Aceasta se reînnoiește sau se modifică, după caz, în cazul în care Consiliul consideră că obiectivele sale nu au fost îndeplinite.”

   Articolul 2
   Anexa la Decizia 2014/119/PESC se modifică în conformitate cu anexa la prezenta decizie.
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 5 iunie 2015.

            Pentru Consiliu

            Președintele

         E. RINKĒVIČS

      (1)  Decizia 2014/119/PESC a Consiliului din 5 martie 2014 privind măsuri restrictive împotriva anumitor persoane, entități și organisme având în vedere situația din Ucraina (JO L 66, 6.3.2014, p. 26).

      (2)  Decizia (PESC) 2015/364 a Consiliului din 5 martie 2015 de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina (JO L 62, 6.3.2015, p. 25).

      ANEXĂ

                  1.

                  Rubrica pentru următoarea persoană care figurează în anexa la Decizia 2014/119/PESC se elimină:

                              8.

                              Viktor Viktorovych Yanukovych (fiu al fostului președinte)

                  2.

                  Rubricile pentru următoarele persoane care figurează în anexa la Decizia 2014/119/PESC se înlocuiesc cu următoarele:

                              4.

                              Olena Leonidivna Lukash (Oлена Леонідівна Лукаш), Elena Leonidovna Lukash (Елена Леонидовна Лукаш)

                              născută la 12 noiembrie 1976 în Rîbnița (Moldova), fost Ministru al Justiției

                              Persoană care face obiectul unor anchete efectuate de către autoritățile ucrainene pentru implicarea în deturnarea de fonduri publice.

                              6.3.2014

                              10.

                              Serhii Petrovych Kliuiev (Сергій Петрович Клюєв), Serhiy Petrovych Klyuyev

                              născut la 19 august 1969 în Donețk, fratele lui Andrii Kliuiev, om de afaceri

                              Persoană care face obiectul unei anchete efectuate de către autoritățile ucrainene pentru implicarea în deturnarea de fonduri publice. Persoană asociată cu o persoană desemnată (Andrii Petrovych Kliuiev) care face obiectul unor proceduri penale declanșate de către autoritățile ucrainene pentru deturnarea de fonduri sau active publice.

                              6.3.2014

                              13.

                              Dmytro Volodymyrovych Tabachnyk (Дмитро Володимирович Табачник)

                              născut la 28 noiembrie 1963 în Kiev, fost Ministru al Educației și Științelor

                              Persoană care face obiectul unei anchete efectuate de către autoritățile ucrainene pentru implicarea în deturnarea de fonduri publice.

                              6.3.2014


title: Decizia Consiliului din 9 aprilie 2001 de punere în aplicare a Poziției comune 1999/533/PESC privind contribuția Uniunii Europene la promovarea intrării în vigoare la o dată apropiată a Tratatului de interzicere totală a experiențelor nucleare (CTBT)

text:
               18/Volumul 01

               RO

               Jurnalul Ofícial al Uniunii Europene

               141

         32001D0286

               L 099/3

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 9 aprilie 2001
   de punere în aplicare a Poziției comune 1999/533/PESC privind contribuția Uniunii Europene la promovarea intrării în vigoare la o dată apropiată a Tratatului de interzicere totală a experiențelor nucleare (CTBT)
   (2001/286/PESC)
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 23 alineatul (2) al acestuia,
   având în vedere Poziția comună 1999/533/PESC a Consiliului din 29 iulie 1999 privind contribuția Uniunii Europene la promovarea intrării în vigoare la o dată apropiată a Tratatului de interzicere totală a experiențelor nucleare (CTBT) (1) și, în special, articolele 1 și 4 ale acestuia,
   întrucât:

               (1)

               În conformitate cu articolul 4 din Poziția comună 1999/533/PESC, Uniunea Europeană și-a asumat angajamentul de a încuraja toate statele care nu au făcut încă acest lucru să semneze și să ratifice, fără întârziere, CTBT și, în special, statele care figurează pe lista celor 44, a căror ratificare este necesară pentru ca CTBT să poată intra în vigoare.

               (2)

               Este necesar să se contribuie la succesul celei de a doua Conferințe convocate în conformitate cu articolul XIV al CTBT, care va avea loc la New York, între 25 și 27 septembrie 2001, și care urmărește accelerarea procesului de ratificare a CTBT în vederea facilitării intrării în vigoare a acestuia la o dată apropiată,

         ADOPTĂ PREZENTA DECIZIE:
   Articolul 1
   În cadrul sprijinului acordat intrării în vigoare la o dată apropiată a CTBT, menționat la articolul 4 din Poziția comună 1999/533/PESC, Uniunea Europeană încurajează toate statele să semneze și să ratifice fără întârziere CTBT.
   În acest scop, Uniunea Europeană încurajează:

               (a)

               cu prioritate statele care figurează pe lista celor 44, a căror semnătură și ratificare sunt necesare pentru ca CTBT să poată intra în vigoare;

               (b)

               statele care au semnat tratatul, dar nu l-au ratificat și, în special, cele pe teritoriul cărora se vor afla stații ale Sistemului internațional de monitorizare (IMS);

               (c)

               statele care n-au semnat CTBT, în special statele pe teritoriul cărora se vor afla stații ale IMS.

         Articolul 2
   Uniunea Europeană sprijină convocarea Conferinței la nivel politic.
   Articolul 3
   Pentru a accelera procesul de ratificare și a facilita intrarea în vigoare la o dată apropiată a CTBT, Uniunea Europeană poate contacta organizații regionale, cum ar fi OUA, OSA, ASEAN.
   Articolul 4
   Președinția informează Secretariatul tehnic provizoriu al CTBT cu privire la punerea în aplicare a articolelor 1 și 2.
   Articolul 5
   Prezenta decizie produce efecte la data adoptării.
   Articolul 6
   Prezenta decizie se publică în Jurnalul Oficial.

      Adoptată la Luxemburg, 9 aprilie 2001.

            Pentru Consiliu

            Președintele

         A. LINDH

      (1)  JO L 204, 4.8.1999, p. 1.


title: 2011/399/PESC: Decizia Atalanta/3/2011 a Comitetului politic și de securitate din 5 iulie 2011 privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)

text:
               6.7.2011

               RO

               Jurnalul Oficial al Uniunii Europene

               L 177/26

         DECIZIA ATALANTA/3/2011 A COMITETULUI POLITIC ȘI DE SECURITATE
   din 5 iulie 2011
   privind numirea unui comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta)
   (2011/399/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1) (Atalanta), în special articolul 6,
   întrucât:

               (1)

               În temeiul articolului 6 din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte decizii privind numirea comandantului forței UE.

               (2)

               La 13 aprilie 2011, COPS a adoptat Decizia Atalanta/1/2011 (2) privind numirea contraamiralului de flotilă Alberto Manuel Silvestre CORREIA în calitate de comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.

               (3)

               Comandantul operației UE a recomandat numirea contraamiralului Thomas JUGEL în calitate de nou comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.

               (4)

               Comitetul militar al UE sprijină această recomandare.

               (5)

               În conformitate cu articolul 5 din Protocolul (nr. 22) privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,

         ADOPTĂ PREZENTA DECIZIE:
   Articolul 1
   Contraamiralul Thomas JUGEL este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei.
   Articolul 2
   Prezenta decizie intră în vigoare la 13 august 2011.

      Adoptată la Bruxelles, 5 iulie 2011.

            Pentru Comitetul politic și de securitate

            Președintele

         O. SKOOG

      (1)  JO L 301, 12.11.2008, p. 33.

      (2)  JO L 100, 14.4.2011, p. 72.


title: 2014/561/UE: Decizia Parlamentului European din 3 aprilie 2014 privind descărcarea de gestiune pentru execuția bugetului Agenției pentru Cooperarea Autorităților de Reglementare din Domeniul Energiei aferent exercițiului financiar 2012

text:
               5.9.2014

               RO

               Jurnalul Oficial al Uniunii Europene

               L 266/160

         DECIZIA PARLAMENTULUI EUROPEAN
   din 3 aprilie 2014
   privind descărcarea de gestiune pentru execuția bugetului Agenției pentru Cooperarea Autorităților de Reglementare din Domeniul Energiei aferent exercițiului financiar 2012
   (2014/561/UE)
   PARLAMENTUL EUROPEAN,

               —

               având în vedere conturile anuale finale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2012,

               —

               având în vedere Raportul Curții de Conturi privind conturile anuale ale Agenției pentru Cooperarea Autorităților de Reglementare din Domeniul Energiei pentru exercițiul financiar 2012, însoțit de răspunsurile agenției (1),

               —

               având în vedere Recomandarea Consiliului din 18 februarie 2014 (05849/2014 – C7-0054/2014),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CE) nr. 713/2009 al Parlamentului European și al Consiliului din 13 iulie 2009 de instituire a Agenției pentru Cooperarea Autorităților de Reglementare din Domeniul Energiei (4), în special articolul 24,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5),

               —

               având în vedere Regulamentul delegat (UE) nr. 1271/2013 al Comisiei din 30 septembrie 2013 privind Regulamentul financiar cadru pentru organismele menționate la articolul 208 din Regulamentul (UE, Euratom) nr. 966/2012 al Parlamentului European și al Consiliului (6), în special articolul 108,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar (A7-0208/2014),

               1.

               acordă directorului Agenției pentru Cooperarea Autorităților de Reglementare din Domeniul Energiei descărcarea de gestiune pentru execuția bugetului agenției aferent exercițiului financiar 2012;

               2.

               își prezintă observațiile în cadrul rezoluției de mai jos;

               3.

               încredințează președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Agenției pentru Cooperarea Autorităților de Reglementare din Domeniul Energiei, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 365, 13.12.2013, p. 1.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 211, 14.8.2009, p. 1.

      (5)  JO L 357, 31.12.2002, p. 72.

      (6)  JO L 328, 7.12.2013, p. 42.


title: 2009/931/CE: Decizia Parlamentului European și a Consiliului din 25 noiembrie 2009 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară

text:
               11.12.2009

               RO

               Jurnalul Oficial al Uniunii Europene

               L 325/1

      DECIZIA PARLAMENTULUI EUROPEAN ȘI A CONSILIULUI

   din 25 noiembrie 2009
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
   (2009/931/CE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei,
   întrucât:

               (1)

               Fondul european de ajustare la globalizare (FEG) a fost creat pentru a oferi un sprijin suplimentar lucrătorilor disponibilizați care sunt afectați de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.

               (2)

               Domeniul de aplicare a FEG a fost extins pentru a include solicitările prezentate cu începere de la 1 mai 2009, astfel încât să fie prevăzut un sprijin pentru lucrătorii disponibilizați ca urmare a crizei financiare și economice globale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.

               (4)

               La 5 mai 2009, Belgia a prezentat două solicitări de mobilizare a FEG în legătură cu disponibilizările din industria textilă. Aceste solicitări îndeplinesc condițiile pentru stabilirea contribuțiilor financiare, astfel cum se prevede la articolul 10 din Regulamentul (CE) nr. 1927/2006, prin urmare Comisia propune mobilizarea sumei de 9 198 874 EUR.

               (5)

               La 29 iunie 2009, Irlanda a prezentat o solicitare de mobilizare a FEG în legătură cu disponibilizările din industria producătoare de calculatoare. Solicitarea îndeplinește condițiile pentru stabilirea contribuțiilor financiare, astfel cum se prevede la articolul 10 din Regulamentul (CE) nr. 1927/2006, prin urmare Comisia propune mobilizarea sumei de 14 831 050 EUR.

               (6)

               În consecință, FEG ar trebui să fie mobilizat în vederea acordării unei contribuții financiare pentru solicitările prezentate de Belgia și Irlanda,

         DECID:
   Articolul 1
   În cadrul bugetului general al Uniunii Europene pentru exercițiul financiar 2009, Fondul european de ajustare la globalizare este mobilizat pentru a se acorda suma de 24 029 924 EUR, sub formă de credite de angajament și de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 25 noiembrie 2009.

            Pentru Parlamentul European

            Președintele

         J. BUZEK

            Pentru Consiliu

            Președintele

         Å. TORSTENSSON

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.


title: Decizia Consiliului din 13 octombrie 2008 de numire a membrilor titulari și a membrilor supleanți luxemburghezi ai Comitetului consultativ pentru libera circulație a lucrătorilor

text:
               17.10.2008

               RO

               Jurnalul Oficial al Uniunii Europene

               C 264/5

      DECIZIA CONSILIULUI

   din 13 octombrie 2008
   de numire a membrilor titulari și a membrilor supleanți luxemburghezi ai Comitetului consultativ pentru libera circulație a lucrătorilor
   (2008/C 264/02)
   CONSILIUL UNIUNII EUROPENE,
   având în vedere Regulamentul (CEE) nr. 1612/68 al Consiliului din 15 octombrie 1968 privind libera circulație a lucrătorilor în cadrul Comunității (1), în special articolele 26 și 27,
   având în vedere listele candidaților prezentate Consiliului de către guvernele statelor membre,
   întrucât:

               (1)

               Prin decizia sa din 25 septembrie 2008 (2) Consiliul a numit membrii titulari și membrii supleanți ai Comitetul consultativ pentru libera circulație a lucrătorilor pentru perioada 25 septembrie 2008-24 septembrie 2010, cu excepția câtorva membri, printre care și membrii titulari și membrii supleanți luxemburghezi din categoria reprezentanților organizațiilor lucrătorilor și ai organizațiilor patronale.

               (2)

               Guvernul luxemburghez a prezentat candidaturile pentru ocuparea posturilor vacante,

         DECIDE:
   Articolul 1
   Se numesc membri titulari și supleanți ai Comitetului consultativ pentru libera circulație a lucrătorilor pe perioada care expiră la 24 septembrie 2010:
   REPREZENTANȚII ORGANIZAȚIILOR LUCRĂTORILOR

               Țara

               Titulari

               Supleanți

               Luxemburg

               Dna Tania MATIAS
               Dl Eduardo DIAS

               Dl Joé SPIER

         REPREZENTANȚII ORGANIZAȚIILOR PATRONALE

               Țara

               Titulari

               Supleanți

               Luxemburg

               Dl Marc KIEFFER
               Dl François ENGELS

               Dna Magalie LYSIAK

      Adoptată la Luxemburg, 13 octombrie 2008.

            Pentru Consiliu

            Președintele

         B. KOUCHNER

      (1)  JO L 257, 18.10.1968, p. 2.

      (2)  JO C 253, 4.10.2008, p. 7.


title: Decizia (UE) 2016/571 a Consiliului din 11 aprilie 2016 de numire a unui membru propus de Republica Federală Germania în cadrul Comitetului Regiunilor

text:
               13.4.2016

               RO

               Jurnalul Oficial al Uniunii Europene

               L 97/10

         DECIZIA (UE) 2016/571 A CONSILIULUI
   din 11 aprilie 2016
   de numire a unui membru propus de Republica Federală Germania în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului doamnei Martina MÜNCH,

         ADOPTĂ PREZENTA DECIZIE:
   Articolul 1
   Este numită în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               doamna Barbara HACKENSCHMIDT, Mitglied des Landtags Brandenburg.

         Articolul 2
   Prezenta decizie intră în vigoare la data adoptării.

      Adoptată la Luxemburg, 11 aprilie 2016.

            Pentru Consiliu

            Președintele

         M.H.P. VAN DAM

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: Decizia 2006/807/PESC a Consiliului din 20 noiembrie 2006 de punere în aplicare a Acțiunii comune 2005/797/PESC a Consiliului privind Misiunea de Poliție a Uniunii Europene pentru teritoriile palestiniene

text:
Anunţ juridic important

|

32006D0807

Jurnalul Oficial L 329 , 25/11/2006 p. 0076 - 0076 Jurnalul Oficial L 200 , 01/08/2007 p. 0201 - 0201

		20061120Decizia 2006/807/PESC a Consiliuluidin 20 noiembrie 2006de punere în aplicare a Acțiunii comune 2005/797/PESC a Consiliului privind Misiunea de Poliție a Uniunii Europene pentru teritoriile palestinieneCONSILIUL UNIUNII EUROPENE,având în vedere Acțiunea Comună 2005/797/PESC a Consiliului din 14 noiembrie 2005 privind Misiunea de Poliție a Uniunii Europene pentru teritoriile palestiniene [1] și, în special, articolul 14 alineatul (2) coroborat cu articolul 23 alineatul (2) primul paragraf a doua liniuță din Tratatul privind Uniunea Europeană,întrucât:(1) Prin Acțiunea comună 2005/797/PESC, Consiliul a instituit o Misiune de Poliție a Uniunii Europene pentru teritoriile palestiniene (denumită în continuare "EUPOL COPPS") cu o durată de trei ani. Faza operațională a EUPOL COPPS a început la 1 ianuarie 2006.(2) În conformitate cu articolul 14 alineatul (2) din acțiunea comună menționată anterior, este necesară adoptarea bugetului final al EUPOL COPPS pentru 2007,DECIDE:Articolul 1Bugetul final al EUPOL COPPS pentru perioada cuprinsă între 1 ianuarie și 31 decembrie 2007 este de 2800000 euro.Articolul 2Prezenta decizie intră în vigoare la data adoptării.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 20 noiembrie 2006.Pentru ConsiliuPreședinteleJ. Korkeaoja[1] JO L 300, 17.11.2005, p. 65.--------------------------------------------------


title: Decizia Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („acord paralel”)

text:
Anunţ juridic important

|

32000D0125

Jurnalul Oficial L 035 , 10/02/2000 p. 0012 - 0013 ediţie specială în limba cehă capitol 11 volum 33 p. 141  - 142 ediţie specială în limba estonă capitol 11 volum 33 p. 141  - 142 ediţie specială în limba maghiară capitol 11 volum 33 p. 141  - 142 ediţie specială în limba lituaniană capitol 11 volum 33 p. 141  - 142 LV.ES capitol 11 volum 33 p. 141  - 142 MT.ES capitol 11 volum 33 p. 141  - 142 PL.ES capitol 11 volum 33 p. 141  - 142 SK.ES capitol 11 volum 33 p. 141  - 142 ediţie specială în limba slovenă capitol 11 volum 33 p. 141  - 142

		Decizia Consiliuluidin 31 ianuarie 2000referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți ("acord paralel")(2000/125/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolele 95 și 133, coroborat cu articolul 300 alineatul (2) prima teză, și articolul 300 alineatul (3) al doilea paragraf,având în vedere propunerea Comisiei [1],având în vedere avizul conform al Parlamentului European [2],întrucât:(1) În Decizia sa din data de 3 noiembrie 1997, Consiliul a autorizat Comisia să negocieze în cadrul Comisiei Economice pentru Europa a Organizației Națiunilor Unite (CEE-ONU) un Acord privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți ("acord paralel").(2) Ca rezultat al acelor negocieri, la data de 25 iunie 1998, acordul paralel a fost deschis spre semnare; Comunitatea a semnat respectivul acord la data de 18 octombrie 1999;(3) Armonizarea internațională în sectorul automobilelor are deja loc în cadrul Acordului revizuit CEE-ONU din 1958 privind adoptarea specificațiilor tehnice uniforme aplicabile vehiculelor cu roți, echipamentelor și componentelor ce pot fi montate și/sau utilizate pe vehicule cu roți și condițiile pentru recunoașterea reciprocă a omologărilor acordate pe baza acestor specificații (acordul din 1958), la care Comunitatea a devenit parte contractantă la data de 24 martie 1998.(4) Încheierea acordului paralel constituie un obiectiv al politicii comerciale comune, în conformitate cu articolul 133 din tratat pentru înlăturarea barierelor tehnice existente și pentru evitarea creării unora noi în calea comerțului cu autovehicule între părțile contractante; implicarea Comunității asigură consecvență între activitățile de armonizare desfășurate în temeiul ambelor acorduri, cel din 1958 și acordul paralel, și astfel permite un acces mai ușor către piețele țărilor terțe.(5) Încheierea acordului paralel de către Comunitate stabilește un cadru instituțional specific prin organizarea procedurilor de cooperare între părțile contractante; în consecință, este necesar avizul conform al Parlamentului European.(6) Este necesar să se stabilească măsuri practice cu privire la participarea Comunității la acordul paralel.(7) Comisia ar trebui să răspundă de îndeplinirea tuturor cerințelor privind notificarea, stabilite în acordul paralel; acordul paralel urmează să funcționeze în paralel cu acordul din 1958; ambele acorduri funcționează în cadrul CEE-ONU și utilizează aceleași grupuri de lucru și mijloace puse în aplicare în acest cadru.(8) Acordul paralel creează un cadru care permite înscrierea normelor tehnice mondiale în Registrul mondial prin consens; datorită funcționării în paralel a celor două acorduri, proiectele normelor tehnice elaborate de grupurile de lucru se votează, în principiu, în cadrul instanțelor create în temeiul celor două acorduri; în ceea ce privește acordul din 1958, s-a stabilit o procedură de luare a deciziilor; în consecință, o decizie referitoare la votul Comunității privind acordul paralel poate să fie adoptată prin aceeași procedură și cu aceeași ocazie ca și în cazul acordului din 1958.(9) În cazul în care un vot pentru o normă are loc doar în temeiul acordului paralel, este posibil să se delege Comisiei decizia care determină votul Comunității asistate de comitetul de reglementare, pentru că norma tehnică mondială stabilită trebuie să fie prezentată într-un stadiu ulterior spre adoptare după procedura stabilită la articolele 95 și 251 din tratat.(10) Votul Comunității privind o propunere de modificare a acordului paralel ar trebui să fie determinat în conformitate cu procedura urmată pentru a aproba prezentul acord; cu privire la exprimarea unei obiecțiuni la o modificare a acordului paralel după consensul în favoarea modificării, având în vedere constrângerile în materie de termene prevăzute de prezentul acord, poziția Comunității poate fi decisă de către Comisie printr-o procedură mai puțin complexă.(11) Acordul paralel ar trebui să fie aprobat,DECIDE:Articolul 1Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți, în continuare denumit "acord paralel", se aprobă în numele Comunității, în limitele competențelor sale.Textul acordului paralel este prevăzut în anexa I.Articolul 2Președintele Consiliului este autorizat să desemneze persoana împuternicită să depună instrumentul de aprobare în sensul articolului 9 alineatul (2) din acordul paralel și să facă declarația prevăzută în anexa II.Articolul 3Comisia efectuează în numele Comunității toate notificările prevăzute de acordul paralel, în special cele prevăzute la articolele 7, 9, 12 și 15.Articolul 4Măsurile principale cu privire la participarea Comunității și a statelor membre la acordul paralel sunt stabilite în anexa III.Articolul 5(1) Comunitatea votează pentru stabilirea oricărui proiect de normă tehnică mondială sau a unui proiect de modificare a unei asemenea norme:- în cazul în care votul Comunității în favoarea unui proiect paralel de normă tehnică a fost decis în conformitate cu una dintre procedurile prevăzute la articolul 4 alineatul (2) din Decizia 97/836/CE a Consiliului [3];- în cazul în care o normă tehnică mondială sau o modificare la o asemenea normă nu este stabilită în paralel cu o normă sau o modificare la o asemenea normă în temeiul acordului din 1958, atunci când proiectul a fost aprobat în conformitate cu procedura prevăzută la articolul 13 din Directiva 70/156/CEE [4].(2) Atunci când nu s-a dat o aprobare în conformitate cu alineatul (1), Comunitatea votează împotriva înscrierii unei norme tehnice mondiale în Registrul mondial.(3) Poziția Comunității cu privire la înscrierea și reafirmarea înscrierii în registrul normelor tehnice admisibile, precum și cea cu privire la soluționarea litigiilor între părțile contractante se stabilesc, după caz, în conformitate cu procedura prevăzută la articolul 13 din Directiva 70/156/CEE.Articolul 6(1) Comunitatea votează în favoarea unei propuneri de modificare a acordului paralel atunci când modificarea propusă a fost aprobată în conformitate cu procedura urmată pentru aprobarea acordului. În cazurile în care procedura respectivă nu a fost îndeplinită la timp, înainte ca votul să aibă loc, Comisia votează împotriva modificării în numele Comunității.(2) Decizia de exprimare a unei obiecțiuni la o modificare a acordului paralel se ia în conformitate cu procedura prevăzută la articolul 5 alineatul (1) a doua liniuță.Adoptată la Bruxelles, 31 ianuarie 2000.Pentru ConsiliuPreședinteleJ. Pina Moura[1] JO C 87, 29.3.1999, p. 1.[2] Aviz emis la data de 15 decembrie 1999 (nepublicat încă în Jurnalul Oficial).[3] JO C 346, 17.12.1997, p. 78.[4] JO L 42, 23.2.1970, p. 1. Directivă astfel cum a fost modificată ultima dată prin Directiva 98/91/CE a Parlamentului European și a Consiliului (JO L 11, 16.1.1999, p. 25).--------------------------------------------------ANEXA I--------------------------------------------------


title: Decizia 2014/901/PESC a Consiliului din 12 decembrie 2014 de modificare a Deciziei 2013/255/PESC privind măsuri restrictive împotriva Siriei

text:
               13.12.2014

               RO

               Jurnalul Oficial al Uniunii Europene

               L 358/28

         DECIZIA 2014/901/PESC A CONSILIULUI
   din 12 decembrie 2014
   de modificare a Deciziei 2013/255/PESC privind măsuri restrictive împotriva Siriei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2013/255/PESC a Consiliului din 31 mai 2013 privind măsuri restrictive împotriva Siriei (1),
   întrucât:

               (1)

               La 31 mai 2013, Consiliul a adoptat Decizia 2013/255/PESC.

               (2)

               La 20 octombrie 2014, Consiliul a convenit asupra impunerii unei interdicții privind exportul combustibil pentru avioane și de aditivi relevanți către Siria, deoarece acestea sunt utilizate de către forțele aeriene ale regimului Assad, care întreprind atacuri aeriene arbitrare lansate asupra populației civile.

               (3)

               Sunt necesare acțiuni suplimentare din partea Uniunii pentru a pune în aplicare măsurile respective.

               (4)

               Decizia 2013/255/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Se introduce următorul articol în Decizia 2013/255/PESC

      „Articolul 7a
      (1)   Se interzice vânzarea, furnizarea, transferul sau exportul către Siria de combustibil pentru avioane și de aditivi concepuți special pentru combustibil pentru avioane, realizat de către resortisanți ai statelor membre sau de pe teritoriile statelor membre, ori folosind nave sau aeronave aflate sub pavilionul statelor membre, indiferent dacă aceste articole sunt sau nu originare de pe teritoriile lor.
      (2)   Se interzice furnizarea, în mod direct sau indirect, de finanțare sau de asistență financiară, precum și de servicii de asigurarea și reasigurare sau servicii de brokeraj, în legătură cu vânzarea, furnizarea, transferul sau exportul de combustibil pentru avioane și aditivi menționați la alineatul (1).
      (3)   Autoritățile competente ale unui stat membru pot autoriza vânzarea, furnizarea, transferul sau exportul de combustibil pentru avioane și aditivi către Siria sau furnizarea, în mod direct sau indirect, de finanțare sau de asistență financiară, precum și de servicii de asigurarea și reasigurare sau servicii de brokeraj necesare pentru uzul exclusiv al Organizației Națiunilor Unite sau al organismelor care acționează în numele său în scopuri umanitare, cum ar fi furnizarea asistenței sau facilitarea furnizării asistenței, inclusiv materiale medicale, alimente sau transferul de personal umanitar și asistență conexă, sau pentru evacuări din Siria ori în cadrul Siriei
      (4)   Interdicțiile de la alineatele (1) și (2) nu se aplică combustibilului pentru avioane și aditivilor utilizați exclusiv de aeronave civile care nu aparțin Siriei și care aterizează pe teritoriul Siriei, cu condiția ca aceștia să fie destinați și utilizați exclusiv în scopul continuării operațiunii de zbor a aeronavei în care sunt încărcați.
      (5)   Uniunea adoptă măsurile necesare în vederea identificării articolelor relevante care intră sub incidența prezentului articol.”

   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 12 decembrie 2014.

            Pentru Consiliu

            Președintele

         S. GIANNINI

      (1)  JO L 147, 1.6.2013, p. 14.


title: 2010/806/UE: Decizia Parlamentului European și a Consiliului din 15 decembrie 2010 privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/005 ES/Comunidad Valenciana – Piatră Naturală, Spania)

text:
               28.12.2010

               RO

               Jurnalul Oficial al Uniunii Europene

               L 342/18

         DECIZIA PARLAMENTULUI EUROPEAN ȘI A CONSILIULUI
   din 15 decembrie 2010
   privind mobilizarea Fondului european de ajustare la globalizare, în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (cererea EGF/2010/005 ES/Comunidad Valenciana – Piatră Naturală, Spania)
   (2010/806/UE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (1), în special punctul 28,
   având în vedere Regulamentul (CE) nr. 1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (2), în special articolul 12 alineatul (3),
   având în vedere propunerea Comisiei Europene,
   întrucât:

               (1)

               Fondul european de ajustare la globalizare (FEG) a fost creat pentru a oferi sprijin suplimentar lucrătorilor concediați ca urmare a schimbărilor majore din structura comerțului mondial generate de globalizare și pentru a-i ajuta să se reintegreze pe piața forței de muncă.

               (2)

               Domeniul de aplicare a FEG a fost extins pentru cererile depuse începând cu 1 mai 2009, pentru a include acordarea de sprijin lucrătorilor concediați ca urmare directă a crizei financiare și economice mondiale.

               (3)

               Acordul interinstituțional din 17 mai 2006 permite mobilizarea FEG în limita unui plafon anual de 500 de milioane EUR.

               (4)

               La 9 martie 2010, Spania a prezentat o cerere de mobilizare a FEG, având în vedere concedierile din 66 de întreprinderi a căror activitate se încadrează în sectorul NACE a doua revizuire diviziunea 23 (Fabricarea altor produse din minerale nemetalice) dintr-o singură regiune NUTS II, Comunidad Valenciana (ES52), și a completat-o cu informații suplimentare până la 25 mai 2010. Această cerere îndeplinește condițiile pentru stabilirea contribuțiilor financiare, astfel cum sunt prevăzute la articolul 10 din Regulamentul (CE) nr. 1927/2006. Prin urmare, Comisia propune mobilizarea unei sume de 1 422 850 EUR.

               (5)

               În consecință, ar trebui mobilizat FEG în vederea acordării unei contribuții financiare ca răspuns la cererea depusă de Spania,

         ADOPTĂ PREZENTA DECIZIE:
   Articolul 1
   În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare pentru alocarea sumei de 1 422 850 EUR, sub formă de credite de angajament și credite de plată.
   Articolul 2
   Prezenta decizie se publică în Jurnalul Oficial al Uniunii Europene.

      Adoptată la Strasbourg, 15 decembrie 2010.

            Pentru Parlamentul European

            Președintele

         J. BUZEK

            Pentru Consiliu

            Președintele

         O. CHASTEL

      (1)  JO C 139, 14.6.2006, p. 1.

      (2)  JO L 406, 30.12.2006, p. 1.